19 मई को होगी सुनवाई, एजेंसी ने पहली बार पूर्व डिप्टी CM को आरोपी बनाया था
Delhi Ex-Deputy CM Manish Sisodia Liquor Policy Case - Follow Delhi Liquor Scam Latest News Updates On Dainik Bhaskar दिल्ली शराब नीति केस में मनीष सिसोदिया के खिलाफ ED की ओर से दाखिल पांचवी चार्जशीट पर आज कोर्ट में सुनवाई होगी
दिल्ली शराब नीति केस में मनीष सिसोदिया के खिलाफ ED की ओर से दाखिल पांचवी चार्जशीट पर बुधवार को होने वाली सुनवाई टल गई। अब राउज एवेन्यु कोर्ट मामले में 19 मई को सुनवाई करेगी। बता दें कि 4 मई को जांच एजेंसी ने कोर्ट में चौथी सप्लीमेंट्री (पांचवी चार्जशीट) दाखिल की थी। जिसमें ED ने सिसोदिया को पहली बार आरोपी बनाते हुए कहा था कि इस मामले में वे मुख्य साजिशकर्ता हैं।
इससे पहले जांच एजेंसी ने तीसरी सप्लीमेंट्री चार्जशीट में आरोप लगाया था कि शराब नीति केस में आम आदमी पार्टी के कुछ बड़े नेता और BSR नेता के. कविता, YSR कांग्रेस सांसद वाले तथाकथित 'साउथ ग्रुप' का षड्यंत्र था। ED ने कोर्ट में दाखिल दूसरी सप्लीमेंट्री चार्जशीट में दावा किया था कि विजय नायर और आम आदमी पार्टी के कई नेता मनीष सिसोदिया के इशारों पर काम कर रहे थे।
ED ने 12 लोगों को किया गिरफ्तार
ED इस मामले में मनी लॉन्ड्रिंग की जांच कर रही है। एजेंसी ने दिल्ली के पूर्व डिप्टी CM को तिहाड़ जेल से 9 मार्च को गिरफ्तार किया था। इसके बाद से वे एजेंसी की हिरासत में हैं। 8 मई को कोर्ट ने ED के केस में उनकी कस्टडी 23 मई तक बढ़ा दी थी। उधर, एजेंसी ने मामले में अब तक 11 अन्य लोगों को भी गिरफ्तार किया है। वहीं, CBI के मामले में कोर्ट ने मनीष सिसोदिया की कस्टडी 12 मई तक बढ़ाई थी। CBI ने शराब नीति केस में उन्हें 24 फरवरी को गिरफ्तार किया था।
कोर्ट ने ED केस में जमानत याचिका खारिज की
उधर, अदालत ने 28 अप्रैल को ED के मामले में सिसोदिया को जमानत देने से इनकार कर दिया था। जस्टिस नागपाल ने कहा कि सिसोदिया ने ही शराब विक्रेताओं की योग्यता और उनके प्रॉफिट मार्जिन को बदला था। यह काम मंत्रियों से चर्चा के बिना किया गया था।
पूर्व डिप्टी CM ने साउथ लॉबी की जरूरतों के मुताबिक ग्रुप ऑफ मिनिस्टर्स रिपोर्ट को बदला था। ED के पास इस बात के सबूत हैं कि सिसोदिया मनी लॉन्ड्रिंग क्राइम में शामिल हैं। इसलिए सिसोदिया की जमानत याचिका खारिज की जाती है।
हाईकोर्ट में चल रही CBI केस में जमानत पर सुनवाई
CBI केस में सिसोदिया ने जमानत के लिए हाईकोर्ट का दरवाजा खटखटाया था। मामले की सुनवाई के दौरान कोर्ट ने CBI से कहा था कि अगर आपके पास वो सबूत हैं, जिन पर आपको भरोसा है, तो हमें भी दिखाएं। ASG ने CBI की तरफ से दलील दी थी कि सिसोदिया लोगों पर दबाव बनाने में सक्षम हैं। जिस दिन उन्हें गिरफ्तार किया गया था, उन्होंने अपना फोन तोड़ दिया था।
इस पर कोर्ट ने सबूत मांगते हुए पूछा था- आपके पास सबूत हैं? जमानत के फेज में हम बहुत डीटेल में नहीं जा सकते। आप सबूत दिखाएं जिन पर आप खुद भरोसा कर रहे हैं।
मनीष सिसोदिया से जुड़ी अन्य खबरें भी पढ़ें...
ED केस में भी सिसोदिया को नहीं मिली जमानत, अब हाईकोर्ट में अपील करेंगे पूर्व डिप्टी CM
दिल्ली की राउज एवेन्यू कोर्ट ने शराब नीति घोटाले से जुड़े मनी लॉन्ड्रिंग मामले में भी मनीष सिसोदिया को जमानत नहीं दी। फैसला स्पेशल जज एमके नागपाल ने सुनाया। उन्होंने कहा कि आपराधिक साजिश के पीछे असली दिमाग सिसोदिया का था। पढ़ें पूरी खबर...
ED केस में भी सिसोदिया को नहीं मिली जमानत, अब हाईकोर्ट में अपील करेंगे पूर्व डिप्टी CM
दिल्ली शराब नीति केस में गिरफ्तार पूर्व डिप्टी सीएम मनीष सिसोदिया ने निचली अदालत में जमानत याचिका दाखिल की। इससे पहले उन्होंने जमानत के लिए सुप्रीम कोर्ट का रुख किया था, लेकिन SC ने उनकी याचिका खारिज करते हुए हाईकोर्ट जाने को कहा था। पढ़ें पूरी खबर...